مساء الخير
هالجم يوم نومي خربوطه و مقطع ماقدر انام وايد واقل شي يقعدني
مع ان نومي ثقيل لووول
الظاهر لاني احاتي
عندي امتحانات و بروجكتات قاعده اشتغل فيها و بعضها للحين
مابديت فيها حتى
احس ما اسوي شي تطلعلي عشر اشياء
الله يعدي هالكورس على خير
...............
بس انا مابي اكتب عشان احبطكم و اطلع
اليوم قررت ما اسوي اي شي كافي محاضره اليوم
كانت حدها ثقيله لا و بعدها قعدت ساعه مع الدكتوره عشان سالتها
سؤال واحد والله تحسفت اني سالت عطني شغل وايد
لا وتسالني متى راح تخلصينه
قتلها الصراحه ببلش فيه اما متى بخلصه ترى عندي اربع مواد غير هاذي
الحمدلله انها شوي تفهمت الوضع
_________
بحطلكم اليوم صور سفرتي حق دبي و كانت قبل رمضان بأيام
كانت قصيره بس حيل حلوة و لو اني اشتقت وايد حق الكويت و اللي فيها
لووووووول هاذي السايقه مالت التاكسي
قعدنا في سيتي سنتر
اول ما وصلنا يلا يلا الفراش
و بعد النوم الاكل
امبي زاد وزني وايد من هالسفره مع اني كنت امشي وايد بالسوق
بس اغلب الوقت اكل :p
وعقبها نطلع
ركبنا المترو يونس
سامحوني عالقصور الصور مو مرتبينتصبحون على حب :)